‘ए चुब्बा पिछले जरमा च तेरे आंगर गद्दिऐं दा जागत हा। उसगी अपने ग्रां दी गुज्जरैं दी इक कुड़ी छबिआ नैं हिरख होई गेआ, ओ दमैं इक दुए दे हिरखी होई गे। ओ भिड्डां डंगर चारदे-चारदे इस चोइआ दे आंड-गुआंड खेडदे। इत्थैं देवी दे रूटट चाढ़दे ते भिडडैं-डंगरैं दी सुरक्खेआ लेई देवी अग्गैं अरदास करदे जे उंदी भिड्डैं-डंगरैं गी जंगली जनौर नेई खाई देन। छबिआ दे घरे आलैं गी ए सब नेई जचेआ ते उनैं छबिआ दा उस चुब्बे नैं बौहन-खढ़ोन बंद कराई दित्ता। इक दिन चुब्बा धारा भिड्डैं नैं हा जे छबिआ उस कोल आई पुज्जी, उनैं सोचेआ जे उंदा इआं मिलना खतरैं भरोचा ऐ, की नेई दमैं इस खडडा शाल मारी जान देई म्हेशां म्हेशां इक जान होई जान। उस दिन धूरां पेदियां हियां, सिम सिम झड़ी लग्गी दी ही, नालैं-खड्डैं हाड़ पेदे हे। ओ चुब्बा ते छबिआ इस खड्डा नेड़ै देवी आले